Folketing
2001-04-04

Denne arbejdsmarkedsreform, som en bred kreds af partier gennemførte i efteråret 1998, er en god lovgivning med nogle hensigtsmæssige regler og nogle intentioner, som der er masser af ambitioner i, og vi har ikke i Det Konservative Folkeparti fortrudt, at vi gik med i et forlig for at få en bedre arbejdsmarkedspolitik. Nu vil det så vise sig, når vi kommer til den 1. januar 2002, om der er nogle af dem, som er omfattet af de nye regler, der falder ud af dagpengesystemet. Det vil der givetvis være, for hver gang man har en sådan fast tidsgrænse, vil man opleve, at der er et antal, der falder ud. Sådan har det altid været. Men det er et forholdsvis begrænset antal, viser erfaringen, og ofte vil vi kunne se, at der kan være andre problemer end ledigheden, der er årsag til, at man falder ud af dagpengesystemet. Først den 1.